IMISLab/GreekWikipedia huggingface dataset:
Πόλη ειδικού καθεστώτος (Ουκρανία)

Η πόλη ειδικού καθεστώτος (ουκρανικά: місто зі спеціальним статусом‎, προηγουμένως γνωστό ως πόλεις δημοκρατικής υποταγής) αναφέρεται σε δύο από τις 27 διοικητικές περιφέρειες της Ουκρανίας, οι οποίες είναι οι πόλεις του Κιέβου και της Σεβαστούπολης. Η διοικητική τους θέση αναγνωρίζεται στο Σύνταγμα της Ουκρανίας στο Κεφάλαιο 9: Εδαφική Διάρθρωση της Ουκρανίας και διέπονται σύμφωνα με τους νόμους που ψηφίστηκαν από το κοινοβούλιο της Ουκρανίας, το Βερχόβνα Ράντα.

 Αν και το Κίεβο είναι η πρωτεύουσα του έθνους και της δικής του διοικητικής περιοχής, η πόλη χρησιμεύει επίσης ως διοικητικό κέντρο για την Περιφέρεια Κιέβου. Η περιφέρεια περιβάλλει εξ ολοκλήρου την πόλη, καθιστώντας την θύλακα. Επιπλέον, το Κίεβο χρησιμεύει επίσης ως διοικητικό κέντρο για την επαρχία Κιέβου-Σβιατοσίν της περιφέρειας. Η Σεβαστούπολη διαχωρίζεται επίσης διοικητικά από την Αυτόνομη Δημοκρατία της Κριμαίας, διατηρώντας το ιδιαίτερο καθεστώς της από τη σοβιετική εποχή ως κλειστή πόλη, που χρησιμεύει ως βάση για τον πρώην Σοβιετικό Στόλο της Μαύρης Θάλασσας. Η πόλη φιλοξενούσε το ουκρανικό ναυτικό καθώς και τον ρωσικό στόλο της Μαύρης Θάλασσας, παρόλο που μετά την Κριμαϊκή κρίση η Κριμαία και η Σεβαστούπολη προσαρτήθηκαν από τη Ρωσία ως ομοσπονδιακά θέματα, κίνηση που κηρύχθηκε παράνομη τόσο από την ουκρανική κυβέρνηση όσο και από την πλειοψηφία της διεθνούς κοινότητας. «Regions of Ukraine and their composition». Verkhovna Rada of Ukraine (στα Ukrainian). Αρχειοθετήθηκε από το πρωτότυπο στις 26 Δεκεμβρίου 2011. Ανακτήθηκε στις 25 Δεκεμβρίου 2011.
Αλίκη του Ναμύρ

Η Αλίκη του Ναμύρ (1115 - 1169) ήταν κόρη του Γοδεφρείδου Α΄ κόμη του Ναμύρ και της Ερμενσίνδης του Αντέν-Λουξεμβούργου, κόρης του Κορράνδου Α΄ κόμη του Λουξεμβούργου.

 Έγινε κόμισσα του Αινώ μετά τον γάμο της με τον Βαλδουίνο Δ΄ κόμη του Αινώ. Παιδιά τους ήταν: Γιολάνδη (1131 – 1202). Βαλδουίνος (1134 – 1147). Αγνή (1142 – 1168), παντρεύτηκε τον Ράλφ Α΄ κύριο του Κουσύ. Γοδεφρείδος (1147 – 1163). Βαλδουίνος Ε΄ 1150-1195, κόμης του Αινώ.Ο γιος και διάδοχός τους Βαλδουίνος Ε΄ θα κληρονομήσει το Ναμύρ μετά την παραίτηση του υπέργηρου και άτεκνου αδελφού της Αλίκης Ερρίκου Δ΄ κόμη του Λουξεμβούργου (1189). Gislebertus (of Mons), Chronicle of Hainaut, transl. Laura Napran, (The Boydell Press, 2005) ΓΕΝΕΑΛΟΓΙΚΟ ΔΕΝΤΡΟ ΤΟΥ ΟΙΚΟΥ ΤΟΥ ΑΙΝΩ ΝΑΜΥΡ
Χειμαδιά

Χειμαδιό ονομάζεται ο τόπος σε πεδινές περιοχές που επέλεγαν οι βοσκοί για να περνάνε τον χειμώνα με τα κοπάδια τους, έτσι ώστε να έχουν τροφή για τα ζώα και να αποφύγουν τις αντίξοες καιρικές συνθήκες των ορεινών περιοχών.

 Η μετακίνηση των κοπαδιών τον χειμώνα προς τους κάμπους ήταν μια πρακτική που χαρακτήριζε όχι μόνο τους Έλληνες βοσκούς, αλλά και τους βοσκούς του γενικότερου βαλκανικού και μεσογειακού χώρου, καθώς από αυτήν την πρακτική εξαρτιόταν η επιβίωση των κοπαδιών.Οι βοσκοί κατέβαζαν τα κοπάδια τους σε πεδινές εκτάσεις για να περάσουν τον χειμώνα, αλλά πρόσεχαν ώστε το μέρος που θα επιλέξουν να έχει σταθερό έδαφος, αποφεύγοντας τις ελώδεις περιοχές, ώστε να μπορούν να φτιάξουν ένα μαντρί με γερές βάσεις για να αντέξει όσο κρατήσει η διαμονή τους στην περιοχή. Ως καλά χειμαδιά αξιολογούσαν κατά κύριο λόγο τους πρόποδες των λοφωδών εκτάσεων.Η διαμονή στα χειμαδιά, που αποτελούσαν τη δεύτερη κατοικία των βοσκών, διαρκούσε από 4 έως 6 μήνες, ανάλογα με την περιοχή και τις καιρικές συνθήκες της χρονιάς. Ως “ορόσημο” για τις μετακινήσεις τους πολλές πληθυσμιακές ομάδες, όπως οι Σαρακατσάνοι, είχαν τη γιορτή του Αγίου Γεωργίου (για την επιστροφή στα βουνά) και του Αγίου Δημητρίου (για την κατάβαση σε πεδινές περιοχές). Μαζί με τα κοπάδια, η μετακίνηση συμπεριλάμβανε όχι μόνο τους βοσκούς, αλλά και τις οικογένειές τους. Μέχρι τη δεκαετία 1960-1970 η μαζική αυτή μετακίνηση γινόταν με τα πόδια. Αλόγα και ημίονοι χρησιμοποιούνταν κυρίως για τη μεταφορά της ξυλείας, σανού, προσωπικών αντικειμένων των μελών της οικογένειας, καθώς και των μικρών παιδιών και ηλικιωμένων γυναικών.Το κατέβασμα στις πεδινές περιοχές γινόταν χωρίς βιασύνη, με τους νεότερους να ανοίγουν τον δρόμο για τους υπολοίπους. Λόγω της πολυήμερης διάρκειας των μετακινήσεων και των καιρικών συνθηκών που συχνά ήταν δύσκολες, οι στάσεις και η διανυκτέρευση σε προσωρινά καταλύματα (τα κονάκια) ήταν απαραίτητες.
Ξιφασκία στους Θερινούς Ολυμπιακούς Αγώνες 1900 – Σπάθη διδασκάλων

Η σπάθη διδασκάλων ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες έλαβαν μέρος συνολικά 29 ξιφομάχοι από επτά χώρες.

 Κατά τον προκριματικό αγώνα στις 23 Ιουνίου 1900 έλαβαν μέρος 29 διδάσκαλοι ξιφομάχοι, 16 εκ των οποίων πέρασαν στον ημιτελικό, όπου στις 25 Ιουνίου έγιναν δύο όμιλοι των οκτώ ξιφομάχων και οι τέσσερις κορυφαίοι ξιφομάχοι του κάθε ομίλου πέρασαν στον τελικό. Στον τελικό, που έγινε στις 27 Ιουνίου, προκρίθηκαν ένας Αυστριακός, ένας Βέλγος, δύο Γάλλοι, δύο Ιταλοί και δύο Ρώσοι διδάσκαλοι ξιφομάχοι. Ο κάθε ξιφομάχος έδωσε επτά αγώνες αντιμετωπίζοντας όλους τους υπόλοιπους ξιφομάχους. Ο Ιταλός διδάσκαλος Αντόνιο Κόντε πήρε την πρώτη θέση πετυχαίνοντας 7 νίκες, στη δεύτερη θέση ακολούθησε ο επίσης Ιταλός διδάσκαλος Ίταλο Σαντέλι με 6 νίκες και στην τρίτη ο Αυστριακός διδάσκαλος Μίλαν Νέραλιτς με 4 νίκες. International Olympic Committee medal winners database. De Wael, Herman. Herman's Full Olympians: Fencing 1900. Sky Net. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 8 Νοεμβρίου 2014. Mallon, Bill (1998). The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers. ISBN 0-7864-0378-0.
Βολμπορθίτης

Ο βολμπορθίτης (αγγλ. volborthite) είναι ένυδρο βαναδινικό ορυκτό του χαλκού. Οφείλει το όνομά του στο Ρώσο παλαιοντολόγο Αλεξάντρ φαν Βόλμπορθ (Aleksandr Fedorovich van Volborth, 1800-1876), ο οποίος τον πρωτοεντόπισε στα Ουράλια όρη το 1838. Αρχικά ονομάστηκε κναουφίτης (knauffite), ονομασία και σήμερα θεωρούμενη ως συνώνυμη, για να μετονομασθεί αργότερα.

 Απαντάται στις ζώνες οξείδωσης υδροθερμικών αποθέσεων που περιέχουν βανάδιο. Ορυκτά με τα οποία συνδέεται είναι ο βροσαντίτης, ο μαλαχίτης, ο ατακαμίτης, η χρυσόκολλα, ο βαρύτης, η γύψος και τα πολύ σπανιότερα τανγκεΐτης, μαρτυΐτης και μπλοσίτης. Εμφανίζεται σε αρκετά σημεία της Γης. Κυριότερες εμφανίσεις του είναι στην Αυστραλία, στη Γερμανία (Σαξωνία, Ρηνανία - Παλατινάτο), στην Ιταλία (Λιγουρία, Καμπανία, Τοσκάνη), τη Ναμίμπια, το Ζαΐρ και τις Πολιτείες Αριζόνα, Αϊντάχο, Κολοράντο, Γιούτα και Νέο Μεξικό των ΗΠΑ. Η κυριότερή του εμφάνιση, όμως, είναι στα Ουράλια όρη (περιοχές Syssersk και Nizhne Taglisk), όπου αποτελεί και χαρακτηριστικό ορυκτό (type locality, TL). Στην Ελλάδα ανευρίσκεται στα μεταλλεία Λαυρίου στην περιοχή της Καμάριζας. Handbook of Mineralogy Mindat.org Galleries.com Αρχειοθετήθηκε 2010-03-15 στο Wayback Machine. Κατάλογος ορυκτών Κατάλογος ορυκτών των μεταλλείων Λαυρίου James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X Walter Schumann, R. Bradshaw, K. A. G. Mills, Handbook of Rocks, Minerals and Gemstones, Houghton Mifflin Harcourt, 1993 ISBN 0395511372
Βουλευτικές εκλογές στο Μακάου 2021

Εκλογές για την 7η Νομοθετική Συνέλευση του Μακάο (πορτογαλικά: Eleições para a 7.ª Assembleia Legislativa de Macau‎ ª Assembleia Legislativa de Macau ) πραγματοποιήθηκαν στο Μακάο στις 12 Σεπτεμβρίου 2021. Σε αυτές τις νομοθετικές εκλογές εξελέγησαν 33 μέλη της Νομοθετικής Συνέλευσης του Μακάο, με 14 να εκλέγονται άμεσα από όλα τα εκλογικά σώματα, 12 να εκλέγονται έμμεσα από ομάδες ειδικών συμφερόντων και 7 να διορίζονται από τον επικεφαλής της εκτελεστικής εξουσίας 15 ημέρες μετά την ανακοίνωση των εκλογικών αποτελεσμάτων. Το ποσοστό προσέλευσης των ψηφοφόρων για τις άμεσες εκλογές της Νομοθετικής Συνέλευσης του 2021 ήταν 42 τοις εκατό μετά το κλείσιμο των καλπών, το χαμηλότερο ποσοστό που αναφέρθηκε από την ίδρυση της Ειδικής Διοικητικής Περιφέρειας του Μακάο το 1999.

 Η Επιτροπή Εκλογικών Υποθέσεων για αυτές τις βουλευτικές εκλογές απέκλεισε άνευ προηγουμένου γύρω στους 21 υποψηφίους που σκόπευαν να συμμετάσχουν στις άμεσες εκλογές. Ως αποτέλεσμα του αποκλεισμού αυτών των 21 υποψηφίων από το δικαίωμα συμμετοχής, πέντε λίστες υποψηφίων κατά συνέπεια αποκλείστηκαν λόγω της εκλογικής απαίτησης για τουλάχιστον 4 υποψηφίους σε κάθε λίστα. Όλοι οι φιλοδημοκρατικοί υποψήφιοι, εκτός από τη λίστα υποψηφίων του Ζοζέ Περέιρα Κουτίνιο τους απαγορεύτηκε να συμμετάσχουν στις εκλογές. Ο μαζικός αποκλεισμός προκάλεσε σοκ καθώς το Μακάου θεωρήθηκε «υπάκουο» στην κυβέρνηση του Πεκίνου, ενώ ο αποκλεισμός των υποψηφίων σε εκλογές, όπως είχε συμβεί στο Χονγκ Κονγκ στο παρελθόν, πιστεύεται ότι ήταν απίθανος στο Μακάου. Η συμμετοχή στις εκλογές ήταν μόλις 42,38%, η χαμηλότερη από τις εκλογές του 1988. Ο μαζικός αποκλεισμός λέγεται ότι ήταν ο λόγος που οι κάτοικοι δεν ψήφισαν, αλλά οι αξιωματούχοι ισχυρίστηκαν ότι ο καιρός και η πανδημία είναι κύριοι παράγοντες. Ο αριθμός των άκυρων και λευκών ψηφοδελτίων κατέρριψε το ρεκόρ, με ορισμένους να γράφουν για "εκλογές στα σκουπίδια", "δημοκρατία", όνομα του αποκλεισμένου υποψηφίου Antonio Ng ή βρώμικες γλώσσες. Το φιλοδημοκρατικό στρατόπεδο κέρδισε μόνο 2 έδρες από τις 33, ενώ οι υπόλοιπες ήταν υπό τον έλεγχο φιλοκυβερνητικών και κομμάτων όπως και πολιτικών υπέρ του Πεκίνου όπως αναμενόταν.
Νεροχώρι Αιτωλοακαρνανίας

Για οικισμό με το ίδιο όνομα δείτε το λήμμα: Νεροχώρι Θεσπρωτίας Το Νεροχώρι, επίσημα Νεροχώριον, είναι ορεινό χωριό της Αιτωλοακαρνανίας στην περιοχή του Θέρμου σε υψόμετρο 900 μέτρων.

 Το Νεροχώρι βρίσκεται βορειοανατολικά της λίμνης Τριχωνίδας και απέχει 42 χλμ. ανατολικά από το Αγρίνιο και 19 χλμ. βόρεια από το Θέρμο. Στα ανατολικά του χωριού ξεκινά ο χείμαρρος Ξερόρεμα που καταλήγει στον Εύηνο ποταμό. Το όνομα του χωριού οφείλεται στα πολλά νερά της γύρω περιοχής. Στα νότια του χωριού βρίσκεται η εκκλησία του Αγίου Νικολάου. Το παλιό όνομά του ήταν Τσεβελιάσα οπότε μετονομάστηκε σε Νεροχώρι το 1928. Ως κοινότητα συστάθηκε το 1928 με το ΦΕΚ 176Α-29/08/1928 με την απόσπαση του οικισμού από την τότε κοινότητα Δρυμώνος. Σύμφωνα με το σχέδιο Καλλικράτης, μαζί με τη Μελίγκοβα και τα Μισάμπελλα αποτελούν τη τοπική Κοινότητα Νεροχωρίου που υπάγεται στο δήμο Θέρμου και σύμφωνα με την απογραφή του 2011 ως κοινότητα έχει πληθυσμό 134 μόνιμους κατοίκους ενώ ως οικισμός 47.
Σιμόν Αρντέ

Ο Σιμόν Αρντέ (Simon Ardé, επίσης Simon Ardi, Symon van Antwerpen και ψευδώνυμο Tovenaer) (πιθανόν Αμβέρσα, 1594 - Ρώμη, 1638) ήταν Φλαμανδός μπαρόκ ζωγράφος που δραστηριοποιήθηκε στην Ιταλία για το μεγαλύτερο μέρος της ζωής του.

 Τίποτα δεν είναι γνωστό για το παρελθόν και την εκπαίδευσή του. Βρισκόταν στη Ρώμη από το 1620 και ίσως από το 1617. Ήταν ένας από τους συνιδρυτές, το 1623, των Bentvueghels, ο οποίος ιδρύθηκε ως κοινωνικός σύλλογος κυρίως Ολλανδών και Φλαμανδών καλλιτεχνών που εργάζονταν στη Ρώμη. Το ψευδώνυμο που πήρε στους Bentvueghels, όπως συνηθιζόταν, ήταν «Tovenaer», που σημαίνει «μάγος». Το πορτρέτο του εμφανίζεται σε ένα από τα ανώνυμα σχέδια των μελών του Bentvueghels που δημιουργήθηκε γύρω στο 1623 και σήμερα εκτίθεται στο Μουσείο Μπόιμανς - φαν Μπένινγκεν στο Ρότερνταμ. Το σχέδιο δείχνει τον Σιμόν Αρντέ να ρίχνει ποτό στα ποτήρια των άλλων μελών των Bentvueghels Ζαν Ντυκάμπ (Jean Ducamps), Πίτερ Χρουνεβέχεν και Γιόοστ Κάμπεν (Joost Campen). Κάτω από το πορτραίτο του ανγράφεται «Sijmon van Antwerpen Alias Den Tooveaner», το οποίο μεταφράζεται ως «Simon από την Αμβέρσα, γνωστός και ως μάγος». Αυτό είναι ένδειξη ότι ο Αρντέ ήταν πιθανότατα από την Αμβέρσα. Έμεινε στη Ρώμη μέχρι τον θάνατό του στις 22 Αυγούστου 1638. Κανένα έργο του δεν είναι γνωστό να έχει διασωθεί. Κατάλογος Φλαμανδών ζωγράφων Bentvueghels
Μάρθα Έρικσντοττερ

Η Μάρθα Έρικσντοττερ (σουηδ.:Märta Bonde, 13ος αιώνας) ήταν πριγκίπισσα της Σουηδίας από τον Οίκο του Έρικ, κόρη του Ερρίκου Ι΄ της Σουηδίας και της συζύγου του Ρίκισσα της Δανίας, καθώς και αδελφή του Ερρίκου ΙΑ΄ της Σουηδίας.

 Η ύπαρξη της Μάρθας ως κόρης του Ερρίκου Ι΄ έχει αμφισβητηθεί από μερικούς ιστορικούς, οι οποίοι υποστηρίζουν ότι ήταν προσθήκη στο βασιλικό γενεαλογικό δέντρο του Καρόλου Η΄ της Σουηδίας τον 15ο αιώνα, για να νομιμοποιήσει τα δικαιώματα του στον θρόνο της Σουηδίας. Οι σύγχρονοι ιστορικοί που συμφωνούν με αυτή την θέση είναι λίγοι και η θέση της Μάρθας ως μέλος του Οίκου και της βασιλικής οικογένειας δεν μπορεί να αποκλειστεί. Σύμφωνα με το γενεαλογικό δέντρο η Μάρθα παντρεύτηκε τον Νίλς Σίξτενσον Σπάρρε του Τόφτα, Σoυηδό στρατηγό. Ο γάμος της καταγράφεται σε σουηδικό βιογραφικό λεξικό που γράφτηκε το 1864 με τίτλο "Σημειώσεις περί Σουηδών γυναικών" (Anteckningar om svenska qvinnor) και αναφέρει: "Η Μάρθα, κόρη του Ερρίκου Ι΄, παντρεύτηκε τον Νιλς Σίξτενσον του Τόφτα και μέσω του γάμου της έγινε γενάρχης των Οικογενειών Σπάρρε και Όύξενχανα". Ωστόσο άλλοι ιστορικοί θεωρούν τον Νιλς του Τόφτα ανύπαρκτο πρόσωπο, καθώς η ιστορική έρευνα δεν κατέδειξε κανένα πρόσωπο με αυτό το όνομα, ενώ το πρώτο τεκμηριωμένα καταγεγραμμένο μέλος των Σπάρρε του Τόφτα είναι ο Άμπγιερν Σίξτενσον Σπάρρε του Τόφτα (απεβ. 1310). Από τον γάμο της αναφέρεται πως απέκτησε δύο γιους: Σίξτεν Νίλσον Σπάρρε του Τόφτα 1218-; Άμπγιερν Νίλσον Σπάρρε του Τόφτα 1228-1310 Bjarne Beckman, Matts Kättilmundsson och hans tid, Vol. I. Stockholm: Wahlström & Widstrand, 1953. C.G. Starbäck & P.O. Bäckström, Berättelser ur svenska historien, Vol. II. Stockholm: Beijers, 1885. Μάρθα Έρικσντοττερ
Μπακτιγιάρ Ζαϊνουντίνοφ

Ο Μπακτιγιάρ Μπατιρζάνουλι Ζαινουντίνοφ (καζακικά: Бақтияр Батыржанұлы Зайнутдинов‎) (γενν. 2 Απριλίου 1998) είναι Καζάκος ποδοσφαιριστής, ο οποίος αγωνίζεται ως επιθετικός μέσος/δεξιός πλάγιος μέσος/αριστερός πλάγιος μέσος/κεντρικός αμυντικός/αριστερός πλάγιος αμυντικός για την ΤΣΣΚΑ Μόσχας.

 Στις 25 Νοεμβρίου 2017, η ΦΚ Αστανά ανακοίνωσε την μεταγραφή του Ζαινουντίνοφ.Στις 12 Ιανουαρίου 2019, ο Ζαινουντίνοφ υπέγραψε στη Ροστόφ. Στις 8 Δεκεμβρίου 2019, σκόραρε δύο φορές σε μια εκτός έδρας νίκη με 4–1 επί της ΦΚ Σπαρτάκ Μόσχας.Στις 25 Αυγούστου 2020, υπέγραψε πενταετές συμβόλαιο με την ΤΣΣΚΑ Μόσχας. Τελευταία ενημέρωση: 21 Μαΐου 2022 Τελευταία ενημέρωση: 11 Μαΐου 2022
Ιωάννα Αγγελιδάκη

Η Ιωάννα Αγγελιδάκη είναι Ελληνίδα επιχειρηματίας, συνιδρυτής και Chief Marketing Officer στο Instashop (μια ηλεκτρονική υπηρεσία παράδοσης ειδών παντοπωλείου στα ΗΑΕ, το Κατάρ, την Αίγυπτο, το Μπαχρέιν, τον Λίβανο και την Ελλάδα).

 Από το 2003 έως το 2008 η Αγγελιδάκη σπούδασε στο Πολυτεχνείο Κρήτης με πτυχίο στη Βιομηχανική Μηχανική και Διοίκηση. Από το 2008 έως το 2010 έλαβε το μεταπτυχιακό της στο Marketing Management από το ίδιο πανεπιστήμιο. Η Αγγελιδάκη γνώρισε τo συνιδρυτή του InstaShop Τσιώρη το 2003, ενώ σπούδαζε για το δίπλωμα του μηχανολόγου μηχανικού. Μετά την αποφοίτησή της, η Αγγελιδάκη άρχισε να δραστηριοποιείται ως freelancer στο διαδίκτυο.Το 2013, η Αγγελιδάκη και ο Τσιώρης είχαν την ιδέα για μια κοινωνική πλατφόρμα βασισμένη στη φωνή, το Vound, που θα επέτρεπε στους χρήστες να δημιουργήσουν κλιπ διάρκειας 11 δευτερολέπτων χρησιμοποιώντας τις φωνές, τις φωτογραφίες, τα ειδικά εφέ και άλλους ήχους, αλλά το έργο έκλεισε μετά από 17 μήνες. Τον Μάιο του 2015 η Αγγελιδάκη ίδρυσε το Instashop μαζί με τον Τσιώρη.Το 2020, η εταιρεία παραγγελιών και παράδοσης τροφίμων με έδρα το Βερολίνο, Delivery Hero, εξαγόρασε την εταιρεία της έναντι 360 εκατομμυρίων δολαρίων. Το brand θα συνεχίσει να υπάρχει ως ανεξάρτητη πλατφόρμα με επικεφαλής τον Τσιώρη και την Αγγελιδάκη. Η συναλλαγή λέγεται ότι σημείωσε αξία ρεκόρ για ελληνική startup εταιρεία και είναι μια από τις σημαντικότερες πρόσφατες εξόδους στην περιοχή της ΜΕΝΑ γενικότερα.
Κιμ Ιονγκ Ιλ

Ο Κιμ Γιονγκ-ιλ (김영일, 2 Μαΐου 1944 - ...) είναι πολιτικός από τη Βόρεια Κορέα, Διατέλεσε πρωθυπουργός της χώρας από το 2007, ως τις 7 Ιουνίου του 2010, όταν αντικαταστήθηκε από τον Τσοέ Γιόνγκ-ριμ. Είναι διαφορετικό πρόσωπο από τον Κιμ Τζόνγκ-ιλ.

 Γεννήθηκε στις 2 Μαΐου του 1944. Από το 1960 ως το 1969 υπηρέτησε στο στρατό και σπούδασε στο πανεπιστήμιο θαλασσίων μεταφορών του Ραγίν. Διετέλεσε Υπουργός Χερσαίων και Θαλασσίων Μεταφορών μέχρι το 2007 και Πρωθυπουργός από τις 11 Απριλίου 2007. Είναι διαφορετικό πρόσωπο από τον Κιμ Τζονγκ-ιλ, γιο του Κιμ Ιλ-σονγκ και de facto ηγέτη της Βόρειας Κορέας. Εξελέγη πρωθυπουργός από την 5η ανώτατη λαϊκή συνέλευση τον Απρίλιο του 2007, αντικαθιστώντας τον Πακ Μπονγκ-τζου.Ως πρωθυπουργός έγινε αρμόδιος και για την οικονομική πολιτική.
Εγρηγόρος Χίου

Ο Εγρηγόρος είναι μικρό χωριό της Ελλάδας, της περιφερειακής ενότητας (πρώην Νομού) Χίου. Είναι κτισμένο σε μεσοσταθμικό υψόμετρο 360 μέτρα πάνω από την επιφάνεια της θάλασσας, πολύ κοντά στη βόρεια ακτή της νήσου Χίου, και ο πληθυσμός του στην απογραφή του 2011 ήταν 27 κάτοικοι.

 Παλαιότερα ο Εγρηγόρος ήταν χωριό της κοινότητας Κουρουνίων και της Επαρχίας και Νομού Χίου. Με την εφαρμογή του Σχεδίου «Καποδίστριας», ο Εγρηγόρος προσαρτήθηκε στο Δημοτικό διαμέρισμα Κουρουνίων του Δήμου Αμανής του Νομού Χίου. Με την εφαρμογή του Προγράμματος «Καλλικράτης» την 1η Ιανουαρίου 2011, το χωριό έφθασε στη σημερινή διοικητική του υπαγωγή, σύμφωνα με την οποία αποτελεί έναν από τους δύο οικισμούς της Τοπικής κοινότητας Κουρουνίων (ο άλλος είναι τα Κουρούνια), η οποία υπάγεται στη Δημοτική Ενότητα Αμανής του νέου («καλλικρατικού») Δήμου Χίου της Περιφερειακής ενότητας Χίου της Περιφέρειας Βορείου Αιγαίου. Οι γεωγραφικές συντεταγμένες του κέντρου του Εγρηγόρου είναι 38°34΄29΄΄ Βόρειο πλάτος και 25°55΄02΄΄ Ανατολικό μήκος, με υψόμετρο κέντρου 370 μέτρα. Το χωριό είναι κτισμένο σε απότομη πλαγιά του βουνού Αμανή, ενάμισυ μόλις χιλιόμετρο από τη βόρεια ακτή της νήσου Χίου, όντας ένα από τα βορειότερα χωριά του νησιού, που έχει και εξαιρετική θέα των βόρειων ακτών του νησιού σε μεγάλο μήκος. Κοντινότερος οικισμός είναι τα Κουρούνια, 1 χιλιόμετρο προς τα νότια του Εγρηγόρου σε ευθεία γραμμή. Ο Εγρηγόρος απέχει επίσης περίπου 59 χιλιόμετρα οδικώς από το κέντρο της πόλεως της Χίου («Χώρας»), πρωτεύουσας του δήμου του. Το λήμμα «Εγρηγόρος» στη Νέα Ελληνική Εγκυκλοπαίδεια «Χάρη Πάτση», τόμος 11 Ελλάς: οδικοί-τουριστικοί χάρτες, έκδ. Ν. & Ι. Φώτης, 33η έκδοση, Αθήνα 2005/6, σελ. 53 Κώστα Χωρεάνθη: Τουριστικός οδηγός της Χίου, έκδοση «Χίος-ημερολόγιο» υιών Ν. Χαβιάρα, s.d., σελ. 86
Γιάννης Σπάθας

Ο Γιάννης Σπάθας (Παξοί, 30 Νοεμβρίου 1950 - Χολαργός Αττικής, 6 Ιουλίου 2019) ήταν Έλληνας κιθαρίστας, ιδρυτικό μέλος του ροκ συγκροτήματος Socrates Drank the Conium (ή απλά Socrates). Θεωρείται από τους σπουδαιότερους Έλληνες βιρτουόζους της ηλεκτρικής κιθάρας.

 Γεννήθηκε στους Παξούς το 1950. Ήλθε σε επαφή με τη μουσική κοντά στον πατέρα και τους θείους του, μαθαίνοντας από μικρός ακορντεόν, κιθάρα και τύμπανα. Στον Πειραιά όπου μεγάλωσε, σχημάτισε με τους Αντώνη Τουρκογιώργη και Ηλία Ασβεστόπουλο (τον μετέπειτα ηγέτη των 2002 GR) το ροκ συγκρότημα Persons (1966-1969) και στη συνέχεια τους Socrates, πάλι με τον Τουρκογιώργη (μπάσο, τραγούδι).Το 1983, μετά τη διάλυση των Socrates, ο Σπάθας συνεργάστηκε ως ενορχηστρωτής και κιθαρίστας με καλλιτέχνες όπως οι: Μίκης Θεοδωράκης, Μάνος Χατζιδάκις, Μαρία Φαραντούρη, Γιάννης Μαρκόπουλος, Γιώργος Νταλάρας, Χάρις Αλεξίου, Μανώλης Λιδάκης, Νίκος Αντύπας, Λίνα Νικολακοπούλου, Διονύσης Σαββόπουλος, Μάνος Λοΐζος, Ελένη Καραΐνδρου κ.ά. Επίσης συνέθεσε τη μουσική τριών δίσκων του Βασίλη Λέκκα. Το 1999 κυκλοφόρησε τον πρώτο προσωπικό του δίσκο, στον οποίο είχε συμμετοχή η Χάρις Αλεξίου. Σύμφωνα με τον ίδιο, μεγαλύτερες επιρροές του υπήρξαν ο Τζίμι Χέντριξ και ο Τάσος Χαλκιάς. Για την εποχή των Socrates, το παίξιμο του Σπάθα στην ηλεκτρική κιθάρα έχει συγκριθεί με εκείνο του Ρίτσι Μπλάκμορ των Deep Purple. Θεωρείται από τους σπουδαιότερους κιθαρίστες της ελληνικής ροκ σκηνής της εποχής των τελών της δεκαετίας του 1960 μέχρι τα μέσα εκείνης του 1970. Σύμφωνα με τον Matt Barrett (Matt Econopouly), για νέους στην Ελλάδα εκείνης της περιόδου που άκουγαν ροκ, ο Σπάθας ήταν ένας από τους guitar heroes τους, μαζί με τον Dorian (Θεόδωρος) Kokas (των Morka). Σύμφωνα με τον μηχανικό ήχου Brent Lambert του στούντιο Kitchen Mastering, εάν ο Σπάθας ηχογραφούσε τη δεκαετία του 1970 στην Αμερική, το όνομά του θα είχε γίνει γνωστό σε όλο τον κόσμο. Τα Μυστικά του Δρόμου (1999) Socrates Drank the Conium (1971) Taste of Conium (1972) On the Wings (1973) Phos [Φως] (1976), με τον Βαγγέλη Waiting for Something (1980) Breaking Through (1981) Plaza (1983) Live in Concert '99 (1999) Χάρης & Πάνος Κατσιμίχας, "Ζεστά Ποτά" (1985) Βασίλης Λέκκας, σε στίχους του Ευγένιου Αρανίτση, "Σύντομα Όνειρα" (1989) Ελένη Βιτάλη, "Το απέναντι μπαλκόνι" (1991) Βασίλης Λέκκας, "Κλασσικά Εικονογραφημένα" (1992) Μίκης Θεοδωράκης, "Ασίκικο πουλάκι" (1996) Μανώλης Λιδάκης, "Ο ήλιος του Γενάρη" (1998) Νίκος Αντύπας, Λίνα Νικολακοπούλου, "Οπωσδήποτε Παράθυρο" (2002) Βασίλης Λέκκας, σε στίχους της Λίνας Νικολακοπούλου, "Σπινθήρας" (2007) Χάρης & Πάνος Κατσιμίχας, "Zεστά Ποτά 30 χρόνια μετά" (2015).
Σερμερσόοκ

Το Κομμουνεκαρφίκ Σέρμερσοοκ (γροιλανδικά: Kommuneqarfik Sermersooq‎, "Χώρα των Πάγων") είναι ένας νέος δήμος στη Γροιλανδία και ιδρύθηκε στις 1 Ιανουαρίου 2009. Η έδρα είναι το Νουούκ (παλαιότερα ονομαζόταν Godthåb), την πρωτεύουσα της Γροιλανδίας και ο πιο πολυπληθής δήμος της χώρας με 21.868 κατοίκους τον Ιανουάριο του 2013. Ο δήμος απαρτίζεται από πρώην δήμους στην ανατολική και νοτιοδυτική Γροιλανδία, ο καθένας ονομασμένος από τον μεγαλύτερο οικισμό κατά την περίοδο σχηματισμού: Δήμος Αμμασσαλίκ Δήμος Ιττοκκορτοορμιίτ Δήμος Ιβιττούουτ Δήμος Νουούκ Δήμος Πααμιούτ

 Περιοχή Αμμασσαλίκ Τασιιλάκ (Αμμασσαλίκ) Κουουμιίτ Κουλουσούκ (Καπ Νταν) Τινιτεκιλάακ Σερμιλιγκάακ Ισορτόκ Περιοχή Ιττοκκορτοορμιίτ Ιττοκκορτοορμιίτ (Σκορσμπισούντ) Περιοχή Ιβιττούουτ Κανγκιλιννγκούιτ (Γκρεννεντάλ) Περιοχή Νουούκ Νουούκ (Γκοντθάμπ) Καπισιλίτ Κεκερταρσουατσιάατ (Φισκενεσσέτ) Περιοχή Πααμιούτ Πααμιούτ (Φρεντερικσάμπ) Αρσούκ Ο δήμος βρίσκεται στη νοτιοκεντρική και ανατολική Γροιλανδία με έκταση 531.900 τετραγωνικών χιλιομέτρων (205,367.7 τετραγωνικά μίλια). Είναι ο δεύτερος μεγαλύτερος δήμος παγκοσμίως σε έκταση, μετά το επίσης στη Γροιλανδία Καασουϊτσούπ. Στο νότο πλαισιώνεται από τον δήμο Κουτζαλλέκ, με τα σύνορα να υπάρχουν γύρω από το φιόρδ Αλαννγκορσουάκ. Τα νερά που υπάρχουν γύρω από τη δυτική ακτή του δήμου είναι της θάλασσας του Λαμπραντόρ που στα βόρεια σχηματίζει ένα στενό που χωρίζει τη Γροιλανδία από τη γη του Μπάφιν. Στα βορειοδυτικά, ο δήμος συνορεύει με τον δήμο Κεκκάτα, και βορειότερα με τον δήμο Καασουϊτσούπ. Το σύνορο ωστόσο κινείται βόρια-νότια στο κέντρο (45ος μεσημβρινός δυτικά) από το φύλλο πάγου της Γροιλανδίας (γροιλανδικά: Sermersuaq‎) και είναι ελεύθερη σε κυκλοφορία. Στα βόρεια συνορεύει με το εθνικό πάρκο της Βορειοανατολικής Γροιλανδίας. Στα ανατολικά, κοντά στον οικισμό Ιττοκκορτοορμιίτ, οι δημοτικές ακτές διασκελίζουν το φιόρδ Κανγκερτιττιβάκ, το οποίο αδειάζει μέσα στην κρύα Θάλασσα της Γροιλανδίας. Οι νοτιοανατολικές ακτές συνορεύουν με το φιόρδ Ανοριτούουπ Κανγκερλούα της θάλασσας Ίρμινγκερ στο Βόρειο Ατλαντικό Ωκεανό. Το Σέρμερσοοκ είναι ο ένας από τους δύο δήμους στο δυτικό και ανατολικό μέρος του νησιού, αλλά είναι ο μόνος δήμος όπου οι οικισμοί συνδέονται με προγραμματισμένες πτήσεις από το αεροδρόμιο της Νουούκ στα αεροδρόμια Κουλουσούκ και Νερλερίτ Ινάατ και το αντίστροφο, και είναι διαθέσιμα όλο τον χρόνο από την Air Greenland. Υπάρχουν επίσης τοπικές πτήσεις μεταξύ των αεροδρομίων Νουούκ και Πααμιούτ στη δυτική ακτή. Η Καλαάλισουτ, η δυτική Γροιλανδική διάλεκτος ομιλείται στις πόλεις και οικισμούς της δυτικής ακτής. Τα δανικά είναι σε χρήση στις μεγαλύτερες πόλεις. Η Τουνουμιίτ οραασιάτ, η ανατολική Γροιλανδική διάλεκτος, ομιλείται στην ανατολική ακτή.
Βαλέριου Στρέλετς

Ο Βαλέριου Στρέλετς (Вале́рий Ива́нович Стреле́ц, 8 Μαρτίου 1970) είναι πολιτικός από τη Μολδαβία και υπηρέτησε ως πρωθυπουργός της χώρας από τον Ιούλιο ως τον Οκτώβριο του 2015.

 Εξελέγη βουλευτής το 2009. Την περίοδο 1987–1993 σπούδασε Ιστορία στο Κρατικό Πανεπιστήμιο της Μολδαβίας. Στη συνέχεια σπούδασε Οικονομικές Επιστήμες στην Ακαδημία Οικονομικών Μελετών της Μολδαβίας , από το 2002 ως το 2005. Το 2011 εξελέγη πρόεδρος της Φιλελεύθερης-Δημοκρατικής πτέρυγας του μολδαβικού κοινοβουλίου. Διορίστηκε πρωθυπουργός μετά την παραίτηση του προκατόχου του, Κίριλ Γκαμπουρίσι.Ο ίδιος παραιτήθηκε τον Οκτώβριο του 2015, μετά την καταψήφιση της κυβέρνησής του με πρόταση δυσπιστίας με 65 ψήφους υπέρ της μομφής. Valeriu Streleț ιστοσελίδα του βουλευτή στον ιστότοπο του Κοινοβουλίου της Μολδαβίας (μολδαβικά) Ο Στρέλετς στον δικτυακό τόπο LDPM
Handymax

Τα Handymax είναι τύπος φορτηγών πλοίων μεταφοράς χύδην φορτίου με μεταφορική ικανότητα από 35,000 εώς 60,000 DWT. Σε αυτόν τον τύπο πλοίων υπαγόνται και τα Supramax, τα οποία έχουν μεταφορική ικανότητα μεταξύ 50,000 και 60,000 DWT.Λόγω του μικρού μεγέθους αυτών των φορτηγών πλοίων, έχουν την ικανότητα να προσεγγίζουν μικρά λιμάνια στα οποία υπάρχουν περιορισμοί στο μήκος και στο βύθισμα.

 Ένα πλοίο handymax είναι συνήθως 150-200 μέτρα (492-656 πόδια) σε μήκος, αν και ορισμένοι τερματικοί σταθμοί έχουν περιορισμους σε χύδην φορτία, όπως αυτοί στην Ιαπωνία, που σημαίνει ότι πολλά πλοία Handymax είναι μόλις κάτω από 190 μέτρα (623 πόδια) σε συνολικό μήκος. Τα σύγχρονα πλοία τύπου Handymax είναι τυπικά 52.000 58.000 DWT σε μέγεθος και διαθέτουν πέντε αμπάρια και τέσσερις γερανούς για φορτίο περίπου 30 τόνων, καθιστώντας ευκολότερη τη χρήση τους σε λιμένες με περιορισμένη υποδομή. Η μέση ταχύτητα εξαρτάται από το μέγεθος και την ηλικία του πλοίου. Το κόστος κατασκευής ενός handymax καθοδηγείται από τους νόμους της προσφοράς και της ζήτησης. Στις αρχές του 2007, το κόστος κατασκευής ενός handymax ήταν περίπου 20 εκατ δολ. Καθώς η παγκόσμια οικονομία σημείωσε άνοδο, το κόστος διπλασιάστηκε σε πάνω από 40 εκ δολ, καθώς η ζήτηση για πλοία όλων των μεγεθών υπερέβαινε τη διαθέσιμη χωρητικότητα ναυπηγείων. Μετά την παγκόσμια οικονομική κρίση το 2009, το κόστος έπεσε πίσω στα 20 εκατομμύρια δολάρια. Από το 2018, η μέση τιμή ήταν 23 εκατομμύρια δολ.
Μαγδαληνή Βιλελμίνη της Βυρτεμβέργης

Η Μαγδαληνή-Βιλλεμίνη, γερμ.: Magdalena Wilhelmine von Württemberg (7 Νοεμβρίου 1677, Στουτγκάρδη - 30 Οκτωβρίου 1742, κάστρο Kάρλσμπουργκ, Ντούρλαχ) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε μαργραβίνα του Μπάντεν. Είχε μία θέση στην επιτροπεία, κατά τη διάρκεια της ανηλικιότητας του εγγονού της το 1738-42.

 Ήταν η δεύτερη κόρη του Γουλιέλμου-Λουδοβίκου δούκα της Βυρτεμβέργης]] και της Mαγδαληνής-Σιβυλλας, κόρης του Λουδοβίκου Ε΄ λαντγκράβου της Έσσης-Ντάρμστατ. Προκειμένου να ενισχυθούν οι δεσμοί μεταξύ του Μπάντεν και της Βυρτεμβέργης, παντρεύτηκε στις 27 Ιουνίου 1697 τον Κάρολο Γ΄ Γουλιέλμο διάδοχο πρίγκιπα και αργότερα μάργραβο του Μπάντεν-Ντούρλαχ. Καθώς η Mαγδαληνή-Βιλεμίνη είχε μεγάλη μύτη και ατέλειες, δεν πληρούσε τα ιδανικά της ομορφιάς που είχε ο Kάρολος Γ΄ Γουλιέλμος, που αγαπούσε τις όμορφες γυναίκες. Αφού του γέννησε γιο και διάδοχο, το ζεύγος έζησε σε διάσταση. Όταν το 1715 ο Κάρολος Γ΄ Γουλιέλμος ίδρυσε τη νέα του κατοικία στην Καρλσρούη, μετακόμισε στο νέο ανάκτορο και έζησε μόνος του, ενώ η σύζυγός του παρέμεινε στο κάστρο του Κάρλσμπουργκ. Αφού ο Κάρολος Γ΄ Γουλιέλμος απεβίωσε το 1738, η Mαγδαληνή-Βιλελμίνη κατείχε θέση στην κυβέρνηση επιτρόπων για τον εννιάχρονο εγγονό της Κάρολο-Φρειδερίκο. Μετά το τέλος της τάφηκε στον μαργραβικό τάφο στην εκκλησία του Αγ. Μιχαήλ στο Πφόρτσχαϊμ. Παντρεύτηκε το 1697 τον Κάρολο Γ΄ Γουλιέλμο μάργραβο του Μπάντεν-Ντούρλαχ και είχε τέκνα: Kάρολος-Μάγκνους (21 Ιανουαρίου 1701 - 12 Ιανουαρίου 1712), απεβ. 11 ετών. Φρειδερίκος (7 Οκτωβρίου 1703 - 26 Μαρτίου 1732), διάδοχος του Μπάντεν-Ντούρλαχ. Aυγούστα-Μαγδαληνή (13 Νοεμβρίου 1706 - 25 Σεπτεμβρίου 1709). Annette Borchardt-Wenzel: Karl Friedrich von Baden. Ο άνθρωπος και ο θρύλος. Katz, Gernsbach 2006,(ISBN 3-938047-14-3). Πολυμέσα σχετικά με το θέμα Magdalena Wilhelmine of Württemberg στο Wikimedia Commons
Αντώνης Μάντζαρης

Ο Αντώνης Μάντζαρης (εναλλακτική ορθογραφία: Αντώνιος) (γεννήθηκε στις 20 Ιουνίου 1986) είναι Έλληνας επαγγελματίας καλαθοσφαιριστής και προπονητής. Έχει ύψος 1,93 μέτρων. Μπορεί να παίξει στις θέσεις σούτινγκ γκαρντ και σμολ φόργουορντ . Αγωνίζεται στη ομάδα του Πανιωνίου.

 Ο Μάντζαρης ξεκίνησε την επαγγελματική σταδιοδρομία του με τον σύλλογο του Ελληνικού Πρωταθλήματος Περιστέρι το 2004. Πήγε στην ΑΕΚ το 2011. Ως μέλος των μικρών εθνικών ελληνικών ομάδων, ο Μάντζαρης έπαιξε στο Ευρωπαϊκό Πρωτάθλημα Εφήβων της FIBA του 2004 και στο Ευρωπαϊκό Πρωτάθλημα Νέων Ανδρών της FIBA του 2006 . Ο αδερφός του Μάντζαρη, Βαγγέλης Μάντζαρης, είναι επίσης επαγγελματίας καλαθοσφαιριστής. Περιστέρι Πρωτάθλημα Α2 Εθνικης: (2008-2009, 2017-2018) Έσπερος Καλλιθέας Πρωτάθλημα Α' κατηγορίας ΕΣΚΑΝΑ: 2016-2017. Πρωτάθλημα Γ' Εθνικής κατηγορίας: 2017-2018 (2ος Όμιλος Νότου). Προφίλ Eurobasket.com Προφίλ FIBA Ευρώπης Προφίλ στην Ιστοσελίδα του Ελληνικού Πρωταθλήματος (στα Ελληνικά) Προφίλ AEK.com
Δήμος Στυλίδας

Ο Δήμος Στυλίδος είναι δήμος της Περιφερειακής Ενότητας Φθιώτιδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Εχιναίων, Πελασγίας και Στυλίδας. Η έκταση του νέου Δήμου είναι 463,9 τ.χλμ. και ο πληθυσμός του 12.750 κάτοικοι σύμφωνα με την Απογραφή 2011. Έδρα του δήμου ορίστηκε η Στυλίδα.

 Τοπική Κοινότητα Αχινού [ 816 ] ο Αχινός [ 726 ] το Δρέπανο [ 2 ] η Δροσιά [ 7 ] η Κουβέλα [ 65 ] η Παραλία Αχινού [ 12 ] ο Πλατανιάς [ 4 ] η Σκασμάδα [ 0 ] Τοπική Κοινότητα Αχλαδίου -- το Αχλάδι [ 384 ] Τοπική Κοινότητα Καραβομύλου [ 673 ] ο Καραβόμυλος [ 634 ] το Πανόραμα [ 39 ] Τοπική Κοινότητα Παλαιοκερασιάς -- η Παλαιοκερασιά [ 291 ] Τοπική Κοινότητα Ραχών [ 1.175 ] η Παραλία Ραχών [ 541 ] οι Ράχες [ 593 ] οι Φούρνοι [ 21 ] η Φτιλιά [ 20 ] Τοπική Κοινότητα Σπαρτιάς [ 425 ] η Νέα Σπαρτιά [ 238 ] η Σπαρτιά [ 187 ] Σύνολο [ 3.764 ] Τοπική Κοινότητα Βαθυκοίλου -- το Βαθύκοιλο [ 194 ] Τοπική Κοινότητα Γλύφας [ 673 ] η Γλύφα [ 612 ] τα Δρυμάρια [ 2 ] το Λιμάνι Βαθυκοίλου [ 25 ] το Παγώνι [ 2 ] ο Φανός [ 32 ] Τοπική Κοινότητα Μύλων [ 378 ] το Μοναστήρι [ 0 ] οι Μύλοι [ 378 ] Τοπική Κοινότητα Πελασγίας [ 1.615 ] ο Κυπαρισσώνας [ 38 ] το Λιασίκι [ 40 ] η Παραλία Πελασγίας [ 40 ] η Πελασγία [ 1.497 ] Σύνολο [ 2.860 ] Δημοτική Κοινότητα Στυλίδος [ 5.011 ] η Βασιλική [ 34 ] το Κούτσουρο [ 14 ] τα Μελίσσια [ 24 ] οι Πεταράδες [ 36 ] οι Πλάκες [ 11 ] το Μαρίνι (Οικισμός Μεταμορφώσεως Σωτήρος) η Στυλίδα [ 4.892 ] Τοπική Κοινότητα Αγίας Μαρίνης Φθιώτιδος -- η Αγία Μαρίνα [ 355 ] Τοπική Κοινότητα Ανύδρου -- το Άνυδρο [ 157 ] Τοπική Κοινότητα Αυλακίου -- το Αυλάκι [ 471 ] Τοπική Κοινότητα Λογγιτσίου -- το Λογγίτσι [ 48 ] Τοπική Κοινότητα Νεράιδας -- η Νεράιδα [ 84 ] Σύνολο [ 6.126 ] Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή
Παγκόσμιο Κύπελλο ποδοσφαίρου U20 2015

Το Παγκόσμιο Κύπελλο Ποδοσφαίρου Ανδρών U-20 2015 είναι η 20η σεζόν της διοργάνωσης αυτής η οποία ξεκίνησε το 1977. Διοργανώτρια χώρα είναι για πρώτη φορά η Νέα Ζηλανδία. Συνολικά θα διεξαχθούν 52 αγώνες σε 7 στάδια 7 διαφορετικών πόλεων. Η Γαλλία αναδείχθηκε πρωταθλήτρια στην προηγούμενη διοργάνωση, το 2013, αλλά δεν θα μπορέσει να υπερασπιστεί τον τίτλο της επειδή απέτυχε να προκριθεί στην τελική φάση για φέτος. Αυτό το γεγονός καθιστά τη Γαλλία ως την 4η συνεχόμενη πρωταθλήτρια χώρα που αποτυγχάνει να προκριθεί στη διοργάνωση την αμέσως επόμενη σεζόν μετά την κατάκτηση του τροπαίου.

 Στις 3 Μαρτίου 2011 ανακοινώθηκε ότι η Νέα Ζηλανδία θα φιλοξενήσει το Παγκόσμιο Κύπελλο ποδοσφαίρου U20 2015. Συνολικά οι παρακάτω 4 χώρες είχαν δηλώσει πως θέλουν να γίνουν διοργανώτριες. Νέα Ζηλανδία Περού Τυνησία Ουαλία Γκρουπ 1: Διοργανώτρια και πρωταθλήτρια ανα συνομοσπονδία Γκρουπ 2: Χώρες από την Αφρικανική και την Ασιατική Συνομοσπονδία Ποδοσφαίρου Γκρουπ 3: Χώρες από την Ποδοσφαιρική Συνομοσπονδία Νοτίου Αμερικής και την Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής Γκρουπ 4: Χώρες από τη FIFA και την Ποδοσφαιρική Συνομοσπονδία Ωκεανίας. Οι νικητές ομίλων, οι δεύτεροι και οι 4 καλύτεροι τρίτοι παίρνουν την πρόκριση στη φάση των 16. Η κατάταξη της κάθε ομάδας σε κάθε όμιλο θα προσδιορίζεται ως εξής: Βαθμοί που λαμβάνονται από όλα τα παιχνίδια του ομίλου. Διαφορά τερμάτων από όλα τα παιχνίδια του ομίλου. Συνολικός αριθμός τερμάτων από όλα τα παιχνίδια του ομίλου.Σε περίπτωση που δύο ή περισσότερες ομάδες ισοβαθμούν στον όμιλό τους, με βάση τα παραπάνω τρία κριτήρια, η κατάταξή τους θα προσδιορίζεται ως εξής: Βαθμοί μεταξύ των ενδιαφερομένων ομάδων. Διαφορά τερμάτων μεταξύ των ενδιαφερομένων ομάδων. Αριθμός συνολικών τερμάτων μεταξύ των ενδιαφερομένων ομάδων. Με κλήρωση από την οργανωτική επιτροπή της FIFA. Όλες οι ώρες είναι τοπικές. Όλες οι ώρες είναι τοπικές. Όλες οι ώρες είναι τοπικές. Οι τελικές θέσεις των: Μάλι και Ουρουγουάη καθορίστηκαν μετά από κλήρωση που πραγματοποιήθηκε στο Όκλαντ επειδή οι δύο ομάδες είχαν ακριβώς τα ίδια στατιστικά και ίδιους βαθμούς. Όλες οι ώρες είναι τοπικές. Όλες οι ώρες είναι τοπικές. Όλες οι ώρες είναι τοπικές. Οι 4 καλύτερες τρίτες θα προκριθούν στη φάση των 16 της διοργάνωσης.
Σικανοί

Οι Σικανοί ή αλλιώς Πελασγοί είναι ένας από τους τρεις αρχαιότερους λαούς στη Σικελία πριν έρθουν οι Έλληνες και οι Φοίνικες άποικοι. Ο Διόδωρος Σικελιώτης γράφει ότι οι άλλοι δύο λαοί ήταν οι Έλυμοι που ζούσαν δυτικά και οι Σικελοί στα ανατολικά , το όριο ύστερα από μεγάλες μάχες ανάμεσα στις φυλές ήταν ο ποταμός Ίμερα.

 Οι Σικανοί ήταν οι αρχαιότεροι από όλες τις φυλές που ζούσαν στη Σικελία. Ο Θουκυδίδης έγραψε ότι κατάγονταν από την περιοχή που βρισκόταν ο ομώνυμος ποταμός στην Καταλονία, στην Ιβηρική, ήρθαν ύστερα από επίθεση που δέχτηκαν από τους Λίγυρες. Δεν είναι γνωστές οι πηγές του Θουκυδίδη αλλά φαίνεται έχει πάρει πολλές πληροφορίες από τον παλιότερο Σικελό ιστορικό Αντίοχο. Ο Τίμαιος ο Ταυρομενίτης που έζησε τον 3ο αιώνα π.Χ. γράφει ότι οι Σικανοί ήταν γηγενείς από τη Σικελία. Μία τρίτη θεωρία τους περιγράφει σαν μετανάστες από την Ιλλυρία που ήρθαν στο νησί και υπέταξαν τις προηγούμενες γηγενείς φυλές. Οι νεώτερες αρχαιολογικές έρευνες έδειξαν ότι ο αρχαιότερος πολιτισμός τους είχε πολλά κοινά στοιχεία με τις Μυκήνες. Όλοι οι ιστορικοί έχουν αναγνωρίσει ομόφωνα ότι οι Σικανοί ήταν αρχαιότεροι από τους επόμενους δύο λαούς που ήρθαν στο νησί. Οι Έλυμοι ήρθαν αργότερα από το Αιγαίο Πέλαγος και εκτόπισαν τους Σικανούς ανατολικά, οι Σικελοί ήρθαν αργότερα από την κεντρική Ιταλική χερσόνησο και εγκαταστάθηκαν ανατολικά. Οι Σικανοί καταγράφονται για πρώτη φορά ιστορικά την εποχή που ήρθαν οι Φοίνικες τον 11ο αιώνα π.Χ., αργότερα ήρθαν οι Έλληνες και ίδρυσαν πολλές αποικίες, μεγαλύτερες ήταν οι Συρακούσες. Οι Σικανοί ενσωματώθηκαν σταδιακά στους νεώτερους λαούς, εξαφανίστηκαν στη Ρωμαϊκή αυτοκρατορία Ο Μίνωας ήρθε σύμφωνα με την Ελληνική μυθολογία στη Σικελία την εποχή που ζούσαν οι Σικανοί για να αναζητήσει τον Δαίδαλο, εκεί βρήκε βίαιο θάνατο. Έχουν βρεθεί ελάχιστες επιγραφές στη Σικανική γλώσσα με το Ελληνικό αλφάβητο. Με εξαίρεση τα ονόματα δεν μπόρεσαν να μεταφράσουν τη γλώσσα τους λόγω έλλειψης πηγών. Διόδωρος Σικελιώτης, Ιστορική Βιβλιοθήκη/Ε΄ Θουκυδίδης, Ιστορία του Πελοποννησιακού Πολέμου, ΙΣΤΟΡΙΩΝ ΣΤ΄ Fine, John (1985). The ancient Greeks: a critical history. Harvard University Press. Herodotus, The History, George Rawlinson, trans., (New York: Dutton & Co., 1862) Ο θάνατος του Μίνωα στη Σικελία Σικελικοί λαοί : Οι Σικανοί
Join Together

Join Together είναι ο τίτλος του διπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε το Μάρτιο του 1990 μέσω της δισκογραφικής εταιρείας "Virgin Records". Η ηχογράφηση του άλμπουμ πραγματοποιήθηκε κατά την αμερικάνικη περιοδεία του συγκροτήματος το 1989, όπου οι The Who επανενώθηκαν και εμφανίστηκαν ζωντανά για πρώτη φορά μετά την διάλυση τους το 1982.Στο πρώτο μέρος του περιλαμβάνει μία ζωντανή εκτέλεση ολόκληρου του δίσκου "Tommy", ενώ στο δεύτερο μέρος επιλογές τραγουδιών από την υπόλοιπη καριέρα του συγκροτήματος. Το άλμπουμ σκαρφάλωσε στις χαμηλές θέσεις του Billboard 200 και μπήκε στο Top-75 του βρετανικού καταλόγου επιτυχιών.

 1. Overture/It's a Boy (Townshend) - 5:262. 1921 (Townshend) - 2:523. Amazing Journey (Townshend) - 3:074. Sparks (Townshend) - 4:365. Eyesight to the Blind (The Hawker) (Sonny Boy Williamson II) - 2:186. Christmas (Townshend) - 4:257. Cousin Kevin (Entwistle) - 3:568. The Acid Queen (Townshend) - 3:449. Pinball Wizard (Townshend) - 4:2110. Do You Think It's Alright? (Townshend) - 0:2311. Fiddle About (Entwistle) - 1:3912. There's a Doctor (Townshend) - 0:2113. Go to the Mirror! (Townshend) - 3:2214. Smash the Mirror (Townshend) - 1:0915. Tommy, Can You Hear Me? (Townshend) - 0:5816. I'm Free (Townshend) - 2:0917. Miracle Cure (Townshend) - 0:2518. Sally Simpson (Townshend) - 4:1819. Sensation (Townshend) - 2:2220. Tommy's Holiday Camp (Moon) - 0:5821. We're Not Gonna Take It (Townshend) - 8:44 22. Eminence Front (Townshend) - 5:5323. Face the Face (Townshend) - 6:1524. Dig (Townshend) - 3:4625. I Can See for Miles (Townshend) - 3:4326. A Little Is Enough (Townshend) - 5:0627. 5:15 (Entwistle) - 5:4828. Love Reign O'er Me (Townshend) - 6:4929. Trick of the Light (Entwistle) - 4:4930. Rough Boys (Townshend) - 4:4431. Join Together (Townshend) - 5:1532. You Better You Bet (Townshend) - 5:4033. Behind Blue Eyes (Townshend) - 3:3834. Won't Get Fooled Again (Townshend) - 9:30 Join Together (άλμπουμ)Επίσημη κυκλοφορία: Μάρτιος 1990 Το "Join Together" ηχογραφήθηκε από τους εξής μουσικούς: Ρότζερ Ντάλτρι - φωνητικά Πιτ Τάουνσεντ - κιθάρα Τζον Εντουίστλ - μπάσοΓκεστ συμμετοχέςΣτιβ Μπόλτον - κιθάρα Τζον Μπούντρικ - πλήκτρα, πιάνο Chyna - φωνητικά Κλίβλαντ Γουότκις - φωνητικά Σάιμον Κλαρκ - πνευστά Σάιμον Γκάρντνερ - πνευστά Ρόντι Λόντιμερ - πνευστά Τιμ Σόντερς - πνευστά Νιλ Σίντγουελ - πνευστά Τζόντι Λίνσκοτ - κρουστά Σάιμον Φίλιπς - τύμπανα Join Together - The Who | Songs, Reviews, Credits, Awards | AllMusic The Who - Join Together | Sputnikmusic The Who Join Together Album Review | Rolling Stone Αρχειοθετήθηκε 2015-10-24 στο Wayback Machine.
Ιωνάθαν

Ο Ιωνάθαν είναι πρόσωπο της Παλαιάς Διαθήκης. Ήταν γιος του βασιλιά Σαούλ (Α' Παρ. 8,33) και αδελφός της Μελχόλ ή Μιχάλ (Α' Βασ. 14,49) πρώτης συζύγου του βασιλέα Δαβίδ.

 Κατά την Παλαιά Διαθήκη, ο Δαβίδ έγινε ο καλύτερος φίλος του Ιωνάθαν (Α' Βασ. 20,42), όμως ο Σαούλ ο πατέρας του Ιωνάθαν, μισούσε και ζήλευε τον Δαβίδ επειδή είχε γίνει πολύ αγαπητός στο λαό ειδικά μετά την νίκη του απέναντι στον Γολιάθ. Ο Ιωνάθαν, τα αδέρφια του και ο πατέρας του σκοτώθηκαν σε μάχη με τους Φιλισταίους στο όρος Γελβουέ. (Β' Βασ. 1,6) Τα κορμιά του Ιωνάθαν και του πατέρα του μεταφέρθηκαν στην πόλη Ιαβίς απο τους άντρες του Σαούλ και εκεί τα έκαψαν. Ύστερα τα κόκαλά τους τα έθαψαν κάτω απο καλλιεργημένη γη της Ιαβίς. (Α Βασ. 31,12-13) Ο Δαβίδ θρήνησε και αυτόν και τον Σαούλ. Όταν έγινε βασιλιάς μάλιστα, λόγω της φιλίας που είχε με τον Ιωνάθαν, θέλησε να δείξει την εύνοιά του σε κάποιον που είχε απομείνει από την οικογένεια του Σαούλ. Έτσι ο Δαβίδ ρώτησε τον Σιβά, που ήταν υπηρέτης του Σαούλ, κι αυτός του υπέδειξε το Μεμφιβοσθέ, που ήταν γιος του Ιωνάθαν και που ήταν ανάπηρος στα πόδια. Ο Δαβίδ έστειλε ανθρώπους στο σπίτι του Μαχίρ, όπου βρισκόταν ο Μεμφιβοσθέ και τον έφεραν στο παλάτι. Ο Δαβίδ χάρη στην φιλία του με τον Ιωνάθαν του παραχώρησε την κληρονομιά του παππού του Σαούλ. (Β' Βασιλειών 9,1-13). Πολυμέσα σχετικά με το θέμα Jonathan (Biblical figure) στο Wikimedia Commons
Τζότζο

Η ταινία Τζότζο (πρωτότυπος τίτλος Jojo Rabbit), είναι δραματική κομεντί παραγωγής 2019 σε σενάριο και σκηνοθεσία Τάικα Γουαϊτίτι και αποτελεί κινηματογραφική μεταφορά του μυθιστορήματος της Κριστίν Λιούνενς Caging Skies. Ο Ρόμαν Γκρίφιν Ντέιβις υποδύεται τον Γιοχάνες Τζότζο Μπέτσλερ, ένα δεκάχρονο παιδί, μέλος της νεολαίας Χίτλερ κατά την περίοδο του Β' Παγκοσμίου Πολέμου, που ανακαλύπτει ότι η μητέρα του (την οποία υποδύεται η Σκάρλετ Γιόχανσον) κρύβει μια Εβραία κοπέλα (Τομαζίν Μακέντζι) στη σοφίτα του σπιτιού τους. Στην ταινία συμμετέχουν επίσης οι Τάικα Γουαϊτίτι, Ρέμπελ Γουίλσον, Στίβεν Μέρτσαντ, Άλφι Άλεν και Σαμ Ρόκγουελ. Η ταινία έκανε πρεμιέρα στο 44ο Διεθνές Φεστιβάλ Κινηματογράφου του Τορόντο στις 8 Σεπτεμβρίου 2019, όπου και κέρδισε το μεγάλο βραβείο του φεστιβάλ. Η προβολή της ταινίας στις Η.ΠΑ. ένα μήνα μετά συνοδεύτηκε από θετικές ως επί το πλείστον κριτικές, αν κι υπήρξαν κάποια αρνητικά σχόλια για τον κωμικό τρόπο με τον οποίο παρουσιάζει τους Ναζί. Η ταινία επελέγη από το National Board of Review και από το Αμερικανικό Ινστιτούτο Κινηματογράφου ως μια από τις δέκα καλύτερες για το 2019. Έλαβε 6 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας και Β´ Γυναικείου Ρόλου και βραβεύτηκε εν τέλει με Όσκαρ Διασκευής Σεναρίου. Ήταν επίσης υποψήφιο για δυο Χρυσές Σφαίρες.

 Το 1944, ενώ η Γερμανία του Χίτλερ βρίσκεται πολύ κοντά στην ήττα της από τους Συμμάχους, ο δεκάχρονος Γιοχάνες Τζότζο Μπέτσλερ (Ρόμαν Γκρίφιν Ντέιβις), ξεκινά την ενασχόλησή του με την Νεολαία Χίτλερ. Ο μικρός Τζότζο έχει ως είδωλό του τον Χίτλερ και όταν είναι μόνος του φαντάζεται τον εαυτό του να συνομιλεί με το όραμα (Τάικα Γουαϊτίτι) του μεγάλου Φύρερ και να παίρνει συμβουλές από εκείνον πάνω σε ένα σωρό φασιστικές αντιλήψεις για τη ζωή. Ο Τζότζο δε βλέπει την ώρα να ξεκινήσει το σαββατοκύριακο στη Νεολαία Χίτλερ, όπου όλα τα μικρά γερμανόπουλα θα εκπαιδευτούν προκειμένου να γίνουν άνδρες. Η θητεία του Τζότζο στη Νεολαία Χίτλερ, θα λήξει όμως άδοξα, όταν ως μέρος της εκπαίδευσής του τον βάλουν να σκοτώσει ένα κουνέλι προκειμένου να σκληραγωγηθεί. Ο μικρός Τζότζο έντρομος θα το βάλει στα πόδια και θα δεχτεί τις αποδοκιμασίες των ομοϊδεατών του, οι οποίοι θα τον αρχίσουν να τον αποκαλούν περιπαιχτικά κουνέλι. Γυρίζοντας τότε απογοητευμένος στο σπίτι του, ο Τζότζο προσγειώνεται απότομα στην πραγματικότητα όταν ανακαλύπτει ότι η προοδευτική του μητέρα, Ρόζι (Σκάρλετ Γιόχανσον), προσφέρει καταφύγιο στη σοφίτα στην Έλσα (Τομαζίν Μακέντζι), μια Εβραία έφηβη. Ο Τζότζο τότε καλείται να ακολουθήσει μια στάση ζωής. Από τη μια πλευρά έχει τις φασιστικές ιδέες που του έχουν δηλητηριάζει το μυαλό κι από την άλλη την πραγματική του και ευαίσθητη φύση. Αποφασίζει λοιπόν να γνωρίσει την Έλσα γι' αυτό που είναι πραγματικά. Τζότζο στην IMDb
Επαρχία Μπουρέμ

Η Επαρχία Μπουρέμ είναι μια επαρχία της Περιφέρειας Γκαό, Μαλί. Έχει έκταση 43.000 τ.χλμ. και πληθυσμό 115.958 κατοίκων (2009). Πρωτεύουσα είναι η Μπουρέμ.

 Η Επαρχία Μπουρέμ βρίσκεται κεντρικά του Μαλί και κεντρο-δυτικά της Περιφέρειας Γκαό. Συνορεύει στα δυτικά με την Περιφέρεια Τομπουκτού, στα νότια με την Επαρχία Γκαό και στα βόρεια με την Περιφέρεια Κιντάλ. Η Επαρχία Μπουρέμ διαιρείται σε 5 διαμερίσματα: Μπαμπά Μπουρέμ Ταμπόιγ Ταρκίντ Τεμερά Επαρχίες του Μαλί
Κωστής Ζώης

Ο Κωστής (Κωνσταντίνος) Ζώης είναι Έλληνας σκηνοθέτης και σεναριογράφος. Η πρώτη του ταινία, Σιλουέτες, κέρδισε το βραβείο καλύτερης καλλιτεχνικής ταινίας στο 8ο Φεστιβάλ ελληνικού κινηματογράφου Θεσσαλονίκης.

 Ο Κωστής Ζώης γεννήθηκε στη Γαβαλού Αιτωλοακαρνανίας το 1930. Σπούδασε στην τότε Ανωτάτη Βιομηχανική αλλά σύντομα στράφηκε στο σινεμά. Η πρώτη του ταινία μικρού μήκος, Το Άλογο του 1965 γυρίστηκε στην ιδιαίτερη πατρίδα του και απέσπασε την Α' τιμητική διάκριση ταινίας μικρού μήκους στο 6ο Φεστιβάλ Θεσσαλονίκης. Το 1967 σκηνοθέτησε και έγραψε τις Σιλουέτες, την πρώτη του ταινία μεγάλου μήκους. Ένα κοινωνικό δράμα γύρω από το δίλημμα μιας διαζευγμένης γυρισμένο κυρίως στο Μεσολόγγι, κατάφερε να κερδίσει το βραβείο καλύτερης ταινίας στο 8ο Φεστιβάλ Θεσσαλονίκης. Την επόμενη χρονιά, η μικρού μήκους του Ο Δραπέτης κέρδισε το βραβείο ταινίας μικρού μήκος με υπόθεση στο ίδιο φεστιβάλ.Για τη δεύτερη και τελευταία ταινία του μεγάλου μήκους, το Θα μπορούσαμε να κάνουμε κάτι εμείς του 1971 δούλεψε στο σενάριο με τον Κώστα Μουρσελά. Συνεργάστηκε και πάλι μαζί του ως ένας από τους σκηνοθέτες της σειράς Εκείνος και Εκείνος η οποία έμεινε στην ιστορία για το υπονομευτικό της μήνυμα κατά τη διάρκεια της δικτατορίας. Τα επόμενα χρόνια σκηνοθέτησε ξανά για την τηλεόραση τη μεσαίου μήκους ταινία Μια κάποια περίπτωση που αποτελεί και την πρώτη τηλεοπτική διασκευή έργου του Αντώνη Σαμαράκη. Επίσης, μετέφερε στην τηλεόραση το Μυθιστόρημα των Τεσσάρων, καρπό της συνεργασίας τεσσάρων γνωστών συγγραφέων.Το μεσαίου μήκους ντοκιμαντέρ του Οι Αζήτητοι του 1982 ήταν ένα ντοκιμαντέρ για τους ψυχασθενείς της Λέρου και άλλων ιδρυμάτων, το οποίο καλούσε το θεατή να τους δει με διαφορετικό μάτι, ως θύματα. Βραβεύθηκε σε φεστιβάλ ντοκιμαντέρ του εξωτερικού. Τα επόμενα χρόνια επέστρεψε στην τηλεόραση και ανάμεσα σε άλλα σκηνοθέτησε τις μίνι σειρές Στον αργαλειό του φεγγαριού και Πόντιος Πιλάτος καθώς και πολλά ντοκιμαντέρ, όπως τη σειρά προσωπικών αφηγήσεων Το τραίνο της ζωής μου.Παράλληλα με τον κινηματογράφο και την τηλεόραση, ο Ζώης έχει σκηνοθετήσει και θεατρικές παραστάσεις.Ο Ζώης είναι φιλόζωος και το έχει δείξει στην τέχνη του. Έχει σκηνοθετήσει τη σειρά ντοκιμαντέρ Το βλέμμα με κεντρικό θέμα τη σχέση των Ελλήνων με τα ζώα. Από το 1994 είναι πρόεδρος της Ελληνικής Φιλοζωικής Εταιρείας. Σελίδα του Κωστή Ζώη στην Internet Movie Database Σελίδα του Κωστή Ζώη στη RetroDB
Χειροβομβίδα

Με την ονομασία χειροβομβίδα, όπως σημαίνει η ίδια η σύνθετη λέξη χαρακτηρίζεται η μικρή βομβίδα που ρίπτεται (βάλλεται) με το χέρι. Οι χειροβομβίδες κατατάσσονται στα πολεμικά όπλα.

 Πρόκειται για μικρό βλήμα που φέρει εκρηκτική γόμωση. Οι πρώτες χειροβομβίδες εμφανίστηκαν τον 15 αιώνα που αποτελούνταν από πήλινα σφαιρικά δοχεία που περιείχαν πυρίτιδα και ενεργοποιούνταν με θρυαλλίδα. Κατά τον 16ο και 17ο αιώνα η χρήση τους γενικεύθηκε αφού το αποτέλεσμα αυτών, στα πεδία των μαχών, χαρακτηρίζονταν εντυπωσιακά άριστο. Έτσι τον 18ο αιώνα αυτές εξελίσσονται με μεταλλικό περίβλημα από χυτοσίδηρο που προβλεπόταν να χρησιμοποιούνται κυρίως σε απόκρουση ιππικού. Αρχικά οι οπλίτες (πεζικού) έφεραν μικρό σακίδιο με 4-6 χειροβομβίδες που οργανώθηκαν αργότερα σε ιδιαίτερες μονάδες λεγόμενες "χειροβομβιστών", γνωστότεροι εκ του γαλλικού ονόματος ως "γρεναδιέροι" ή "γκρεναντιέροι". Η τελειοποίηση όμως γενικά του οπλισμού κατά τον 20ο αιώνα, (όπως τα άρματα μάχης που αντικατέστησαν το ιππικό), συνέτεινε αρχικά στην εγκατάλειψη της χρήσης αυτών, που επανήλθαν όμως τελειοποιημένες και ισχυρότερες μετά την αντικατάσταση της πυρίτιδας με εκρηκτικές ύλες, που πρωτοχρησιμοποιήθηκαν στο Ρωσοϊαπωνικό πόλεμο του 1904 και περισσότερο στον Α' Παγκόσμιο Πόλεμο και ειδικά στη περίοδο της στασιμότητας. Σημειώνεται ότι η πρώτη ρίψη χειροβομβίδας από αέρος έγινε από την Ελληνική Πολεμική Αεροπορία στον Α' Παγκόσμιο Πόλεμο. Από τον πόλεμο εκείνο οι χειροβομβίδες αποτελούν πλέον μέρος του ατομικού οπλισμού των ανδρών των πεζικών δυνάμεων. Η σύγχρονη χειροβομβίδα αποτελείται από τα εξής πέντε βασικά μέρη: Το μεταλλικό κέλυφος που αποτελεί και το όλο σώμα της χειρο-βομβίδας εντός της οποίας βρίσκεται η γόμωση και ο πυροκροτητής. Τη γόμωση της χειροβομβίδας, που μπορεί να είναι χημική, εμπρηστική ή εκρηκτική ύλη. Τον πυροκροτητή που βρίσκεται εντός μεταλλικού μανδύα στο εσωτερικό της χειροβομβίδας. Το εναυσματοφόρο ή εμπυρευτικό πώμα, και Τη περόνη ασφαλείας, ή ασφαλιστικό μοχλό (κλιπ), που φέρεται επί του εναυσματοφόρου πώματος.Γενικά ως προς τη χρήση τους οι χειροβομβίδες παρουσιάζουν μικρό όγκο και βάρος, χαμηλό ποσοστό επικινδυνότητας στο χρήστη κατά τη ρίψη τους, περιορισμένη ακτίνα δραστικότητας, πλην όμως υψηλό βαθμό απόκρουσης, αντιπερισπασμού και ψυχολογικής μείωσης του ηθικού του αντιμαχομένου. Οι σύγχρονες χειροβομβίδες ανάλογα του σκοπού χρήσης τους διακρίνονται σε χειροβομβίδες επιθετικές και σε χειροβομβίδες αμυντικές. Ανάλογα δε του περιεχομένου υλικού: σε εκρηκτικές, εμπρηστικές, δακρυογόνες, καπνογόνες κ.λπ. Σημειώνεται ότι βομβίδες που βάλλονται (εκτοξεύονται) με μηχανικά μέσα, και σε αντιδιαστολή του όρου "χειροβομβίδες", ονομάζονται οπλοβομβίδες.